CELEX: 31988R1354
Language: el
Date: 1988-05-18 00:00:00
Title: Κανονισμός (ΕΟΚ) αριθ. 1354/88 της Επιτροπής της 18ης Μαΐου 1988 που τροποποιεί τον κανονισμό (ΕΟΚ) αριθ. 2681/83 για τις λεπτομέρειες εφαρμογής του καθεστώτος ενισχύσεως για τους ελαιούχους σπόρους

Avis juridique important

|

31988R1354

Κανονισμός (ΕΟΚ) αριθ. 1354/88 της Επιτροπής της 18ης Μαΐου 1988 που τροποποιεί τον κανονισμό (ΕΟΚ) αριθ. 2681/83 για τις λεπτομέρειες εφαρμογής του καθεστώτος ενισχύσεως για τους ελαιούχους σπόρους  

Επίσημη Εφημερίδα αριθ. L 125 της 19/05/1988 σ. 0019 - 0019 Φινλανδική ειδική έκδοση: Κεφάλαιο 3 τόμος 26 σ. 0179  Σουηδική ειδική έκδοση: Κεφάλαιο 3 τόμος 26 σ. 0179 

***** ΚΑΝΟΝΙΣΜΟΣ (ΕΟΚ) αριθ. 1354/88 ΤΗΣ ΕΠΙΤΡΟΠΗΣ  της 18ης Μαΐου 1988  που τροποποιεί τον κανονισμό (ΕΟΚ) αριθ. 2681/83 για τις λεπτομέρειες εφαρμογής του καθεστώτος ενισχύσεως για τους ελαιούχους σπόρους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1098/88 (2), και ιδίως το άρθρο 27 παράγραφος 5,  Εκτιμώντας:  ότι το άρθρο 7 παράγραφος 3 δεύτερο εδάφιο του κανονισμού (ΕΟΚ) αριθ. 2681/83 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3857/87 (4), προβλέπει ότι το αντίγραφο αριθ. 1 του μέρους ΑΡ του πιστοποιητικού ή του αποσπάσματός του πρέπει να περιέλθει στον αρμόδιο οργανισμό το αργότερο κατά τη διάρκεια της δεύτερης εργάσιμης ημέρας μετά την υποβολή της αιτήσεως για το μέρος ID του πιστοποιητικού, εάν η αίτηση έχει απευθυνθεί στον εν λόγω οργανισμό με τηλεγράφημα, τηλέτυπο ή τηλεφωτοαντιγραφή· ότι η απαίτηση αυτή είναι δύσκολο να τηρηθεί σε ορισμένες περιπτώσεις και συνεπώς θα πρέπει να προσαρμοστεί η διάταξη αυτή·  ότι θα πρέπει να προσαρμοστεί η σύνταξη του άρθρου 30 του κανονισμού (ΕΟΚ) αριθ. 2681/83 στη συνδυασμένη ονοματολογία των εμπορευμάτων·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2681/83 τροποποιείται ως εξής:  1. Στο άρθρο 7, το δεύτερο εδάφιο της παραγράφου 3 αντικαθίσταται από το ακόλουθο κείμενο:  «Εάν η αίτηση έχει σταλεί στον αρμόδιο οργανισμό με τηλεγράφημα, τηλέτυπο ή τηλεφωτοαντιγραφή, το αντίτυπο αριθ. 1 του μέρους ΑΡ του πιστοποιητικού ή του αποσπάσματός του πρέπει να περιέλθει στον αρμόδιο οργανισμό το αργότερο κατά τη διάρκεια της δεύτερης εργάσιμης ημέρας μετά την υποβολή της αίτησης. Ωστόσο, εάν εντός της προθεσμίας αυτής ο αρμόδιος οργανισμός ειδοποιείται με τηλεγράφημα, τηλέτυπο ή τηλεφωτοαντιγραφή που προέρχεται από άλλον οργανισμό εκδόσεως πιστοποιητικού για την αποστολή του αντιτύπου αριθ. 1 του μέρους ΑΡ του συγκεκριμένου πιστοποιητικού ή του αποσπάσματός του, η εν λόγω προθεσμία παρατείνεται έως 15 εργάσιμες ημέρες κατ' ανώτατο όριο.»  2. Στο άρθρο 30, η πρώτη περίπτωση αντικαθίσταται από το ακόλουθο κείμενο:  «- μεταποιούνται σε προϊόντα που υπάγονται στις κλάσεις 1208 ή 2309 της συνδυασμένης ονοματολογίας,».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Μαΐου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 110 της 29. 4. 1988, σ. 10.  (3) ΕΕ αριθ. L 266 της 28. 9. 1983, σ. 1.  (4) ΕΕ αριθ. L 363 της 23. 12. 1987, σ. 26.